CELEX: 22014D0192
Language: bg
Date: 2014-09-25 00:00:00
Title: Решение на Съвместния комитет на ЕИП № 192/2014 от 25 септември 2014 година за изменение на приложение XI (Електронни комуникации, аудио-визуални услуги и информационно общество) и на протокол 37 (съдържащ списъка, предвиден в член 101) към Споразумението за ЕИП [2015/1260]

30.7.2015   
            
            
               BG
            
            
               Официален вестник на Европейския съюз
            
            
               L 202/44
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 192/2014
   от 25 септември 2014 година
   за изменение на приложение XI (Електронни комуникации, аудио-визуални услуги и информационно общество) и на протокол 37 (съдържащ списъка, предвиден в член 101) към Споразумението за ЕИП [2015/1260]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално членове 98 и 101 от него,
   като има предвид, че:
   
               (1)
            
            
               Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуални медийни услуги следва да бъде включено в Споразумението за ЕИП.
            
         
               (2)
            
            
               За да се осигури доброто функциониране на Споразумението за ЕИП, протокол 37 към него трябва да обхване и групата на европейските регулатори за аудио-визуални медийни услуги, която е създадена по силата на Решение C(2014) 462 на Комисията, и да се измени приложение ХI, така че да се уточняват процедурите за асоцииране към тази група.
            
         
               (3)
            
            
               Приложение ХI и протокол 37 към Споразумението за ЕИП следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   След точка 5р (Директива 98/84/ЕО на Европейския парламент и на Съвета) от приложение XI към Споразумението за ЕИП се вмъква следното:
   
      
                  „5с.
               
               
                  
                     C(2014) 462: Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуални медийни услуги.
                  За целите на настоящото споразумение разпоредбите на това решение се четат със следната адаптация:
                  в член 4, параграф 1 думите „и представител на Надзорния орган на ЕАСТ“ се вмъкват след думата „Комисия“.
                  Условия за асоциирането на държавите от ЕАСТ в съответствие с член 101 от Споразумението:
                  държавите от ЕАСТ участват изцяло в група на европейските регулатори за аудио-визуални медийни услуги с изключение на правото да гласуват.“
               
            
   Член 2
   След точка 38 от протокол 37 към Споразумението за ЕИП се вмъква следната точка:
   
      
                  „39.
               
               
                  Групата на европейските регулатори за аудио-визуални медийни услуги (Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуалните медийни услуги).“
               
            
   Член 3
   Текстовете на Решение C(2014)462 на Комисията на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (1).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  Без отбелязани конституционни изисквания.